burgasdotpro/wikipedia huggingface dataset:
Sivý vrch (Západné Tatry)

Sivý vrch () je výrazný skalnatý vrch v hlavnom hrebeni Západných Tatier. Leží nad obcou Zuberec, približne južne od Tvrdošína. 
Poloha.
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Masív leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Liptovský Trnovec, Bobrovec a Zuberec. Najbližším sídlom je severne situovaný Zuberec a západne ležiace Huty, juhozápadne sa nachádzajú Liptovské Matiašovce, južne Bobrovček, Jalovec a Žiar. Vrch sa nachádza v Tatranskom národnom parku, no juhozápadná časť patrí aj do národnej prírodnej rezervácie Suchá dolina a severná do NPR Sivý vrch. Hrebeňom vedie hranica medzi regiónom Liptov a Orava.
Opis.
Sivý vrch leží na západnom konci hlavného hrebeňa Západných Tatier, medzi Bielou skalou () a Brestovou (). Z vrchu vybieha južným smerom mohutná rázsocha na Ostrú () a Babky (), severným nevýrazný hrebeň nazývaný Čelo. Severné svahy klesajú do Zuberskej brázdy, kde vodu do Studeného potoka v povodí Oravy odvádza Sivý a Suchý potok. Juhozápadne leží Suchá dolina, ktorou voda z oblasti odteká Suchým potokom do Kvačianky v povodí Váhu a juhovýchodne sa nachádza Bobrovecká dolina, ktorou vodu z tejto časti odvádza Poliansky potok do Jalovčanky. Tvoria ho vápence a dolomity a v jeho západnom hrebeni sa nachádzajú Radové skaly s množstvom skalných útvarov. Chodníky sú v tejto časti zabezpečené fixnými reťazami.
Východne leží Osobitá (), sedlom Pálenica oddelený rovnomenný vrch (), Zuberec (), Brestová (), Salatín (), Spálená (), Pachoľa () a Lysec (), južne Jalovecká hora (), Trnác (), sedlom Priehyba oddelená Ostrá (), Veľká kopa (), Malá kopa (), Babky () a Fatrová (), západne Huňová (), Suchý vrch (), Holica (), Biela skala () a Kopec () a severne Machy (), Mních (), Pálenica (), Ostrý grúň (), Javorková (), Mikulovka (), Skorušina (), Kozinec () a Veľký Klin (). Vrcholom vedie značený turistický chodník. 
Výhľady.
Sčasti skalnatý vrchol umožňuje rozhľad. Z vhodných častí sú viditeľné okolité vrcholy Západných Tatier, Skorušinské a Chočské vrchy, Oravské Beskydy, Oravská Magura, Malá a Veľká Fatra a Nízke Tatry.
Rathangan (grófstvo Kildare)

Rathangan (ír. "Ráth Iomgháin") je mesto vo východnej časti Írska, v grófstve Kildare. V roku 2011 tu žilo 2 374 obyvateľov.
Mestečko leží na rieke Slate a na ľavom brehu koryta Grand Canal, severozápadne od Kildare, v blízkosti hranice s grófstvom Offaly, na križovatke ciest R401, R414 a R419.
Na brehu kanála Grand Canal je vybudovaná lodenica.
Monasterevin

Monasterevin (ír. "Mainistir Eimhín") je mesto vo východnej časti Írska, v grófstve Kildare. Žije tu 3 017 obyvateľov . Niekedy sa nazýva „Írske Benátky.“
Mesto sa nachádza na rieke Barrow, na západ od Kildare, na križovatke ciest R414, R417, R424 a 425, pri diaľnici M7 a na hlavnej železničnej trati Dublin - Galway/Limerick. Mestom prechádza koryto kanála Grand Canal, západne od mesta prechádza hranica grófstva Laois, kým severozápadne hranica grófstva Offaly.
Kilcullen

Kilcullen (ír. "Cill Chuillinn") je mesto vo východnej časti Írska, v grófstve Kildare. Žije tu 2 985 obyvateľov .
Leží na rieke Liffey, juhozápadne od Naas a juhovýchodne od Newbridge, na ceste do Athy. Nachádza sa na križovatke ciest R413 a R448, zo západe mesto obchádza diaľnica M9.
Západne od mesta sa rozkladá piesočnatá rovina The Curragh, východne od mesta začína predhorie pohoria Wicklow Mountains.
Ballymore Eustace

Ballymore Eustace (ír. "An Baile Mór") je mesto vo východnej časti Írska, v grófstve Kildare. Žije tu 786 obyvateľov .
Mestečko leží cca juhozápadne od Dublinu a JJV od Naas na hornom toku rieky Liffey. Nachádza sa západne od priehrady Pollaphuca Reservoir vo Wicklow Mountains, na križovatke ciest R411 a R413. S Dublinom je spojené autobusovou linkou č. 65.
Zaujímavosťou je, že niektoré scény z filmu Statočné srdce s Melom Gibsonom sa natáčali v okolí Ballymore Eustace.
Castledermot

Castledermot (ír. "Díseart Diarmada") je mesto vo východnej časti Írska, v grófstve Kildare. Žije tu 887 obyvateľov .
Mestečko sa nachádza na rieke Lerr, severovýchodne od Carlow a JJZ od Naas, na križovatke ciest N9 a R418 Athy - Tullow. 
V meste stojí veža Round Tower, budova bývalého hostinca Castle Inn a ruiny františkánskeho opátstva. severozápadne leží zámok Kilkea.
Nórska koruna

Nórska koruna je oficiálna mena používaná v Nórsku. Delí sa na 100 øre (singulár a plurál). ISO 4217 kód je NOK, miestna skratka je kr.
Mince.
Mince sú piatich nominálnych hodnôt: 50 øre, 1, 5, 10 a 20 korún.
Mince 10 a 20 korún majú lícovou stranu rovnakú až na nápis pod portrétom nórskeho kráľa Haralda V. Na 10 korunách je napísané "Alt for Norge" (všetko pre Nórsko) a na 20 korunách "Norges Konge" (Nórsky kráľ). Mince 50 øre, 1 a 5 korún majú vyobrazenie nórskych národných a kráľovských symbolov.
Bankovky.
Nórske bankovky sú v hodnotách 50, 100, 200, 500 a 1000 korún.
Out of Our Heads (album)

Out of Our Heads je tretí britský a štvrtý americký album anglickej rockovej skupiny The Rolling Stones. Album bol vydaný hudobnými vydavateľstvami Decca Records a ABKCO v Spojenom kráľovstve a v USA v roku 1965. Tieto dve verzie albumu sa od seba značne líšili. 
Americká verzia albumu vyšla v júli 1965. Obsahovala štúdiové nahrávky z posledného polroka ako bol populárny singel „The Last Time" a celosvetový hit skupiny „(I Can’t Get No) Satisfaction“, ale aj nahrávku z EP "Got Live if You Want It!". Vďaka popularite singlu „(I Can’t Get No) Satisfaction“ sa album stal prvým albumom skupiny The Rolling Stones, ktorý sa v amerických rebríčkoch umiestnil na prvej pozícii a získal platinu. V roku 2002 bol album časopisom Rolling Stone umiestnený na 115. miesto medzi najlepšími albumami všetkých čias.
Britská verzia albumu s odlišným obalom vyšla až v septembri 1965. Skladby, ktoré sa na ňom nachádzali, boli nahrané až po vydaní americkej edície. Z albumu boli vyradené živé nahrávky a single, ktoré boli úspešné v USA. Niektoré nahrávky z tohto albumu vyšli aj na nasledujúcom americkom albume skupiny s názvom "December's Children (And Everybody's)". Na britskom hudobnom trhu sa album umiestnil na druhej pozícii, hneď za albumom "Help!" od skupiny The Beatles. Tento album bol posledným "Rolling Stones" albumom vydaným v dvadsiatom storočí, na ktorom väčšinu skladieb tvorili coververzie R&amp;B a blues hitov od iných autorov. Na nasledujúcich projektoch sa autorsky podieľali predovšetkým Mick Jagger a Keith Richards, s výnimkou albumu "Blue &amp; Lonesome" vydaného v roku 2016, ktorý je čisto cover album.
V auguste 2002 vydalo hudobné vydavateľstvo ABKCO Records remastrovaný CD a SACD digipack obidvoch verzií albumov "Out of Our Heads".
Gloriola

Gloriola môže byť:
Krúžok

Krúžok môže byť:
Zeler

Zeler (nárečovo alebo zastarano: "celer", zastarano: "mirík") môže byť:
Letún (rozlišovacia stránka)

Letún alebo menej vhodne letúň môže byť:
Letúň môže byť aj:
Letún môže byť zastarano aj: letec
Letúny alebo menej vhodne letúne môže byť:
Bulls on Parade

„Bulls on Parade“ je druhý singel americkej metalovej skupiny Rage Against the Machine z albumu "Evil Empire". Spolu so singlom „Killing in the Name“ je to asi najznámejšia pieseň skupiny. Kapela vyrobila škandál pri jej hraní v programe Saturday Night Live, keď sa pokúsila politicky protestovať.
Singel „Bulls on Parade“ sa umiestnil na #15 rebríčka stanice VH1 40 Greatest Metal Songs.
Canal du Midi

Canal du Midi, alebo aj Canal des Deux Mers, je viac než 300 rokov staré technické vodné dielo, ktoré sa tiahne od Toulouse až po Stredozemné more. Táto 240 km dlhá vodná diaľnica, lemovaná stromami, sa výrazne vpísala do provincie Languedoc.
Autorom prieplavu, ktorý postavili v rokoch 1666 až 1681. bol Pierre-Paul Riquet. Presvedčil kráľa Ľudovíta XIV. o prospešnosti spojenia Atlantiku so Stredozemným morom. Bol vrchným inžinierom a patrónom tohto diela, ktoré stavalo 12 000 ľudí. Prisľúbená finančná pomoc z kráľovskej pokladne však neprišla, a tak vďaka stavbe prišiel o všetko svoje imanie. Roku 1681, rok po jeho smrti, bolo dielo dokončené a uvedené do prevádzky.
V roku 1996 bol zapísaný na zoznam svetového kultúrneho dedičstva UNESCO.
Légia

Légia môže byť:
Ochota (Varšava)

Ochota je mestská štvrť Varšavy v strednej časti mesta. Má rozlohu 9,7 km² a žije tu 93 192 obyvateľov.
Najväčšie sídliská sú:
Ochota

Ochota môže byť:
Wawer

Wawer je mestský obvod vo Varšave, nachádzajúci sa juhovýchodne od stredu mesta. Na západnej hranici tečie rieka Visla. Samostatným mestským obvodom sa Wawer stal 27. októbra 2002, predtým bol časťou obvodu Praga Południe a ešte predtým bol samostatnou obcou.
Má rozlohu 79,71 km² a žije tu 62 656 obyvateľov.
Ursus (Varšava)

Ursus (lat. "medveď") je mestský obvod vo Varšave. V rokoch 1952 až 1977 to bolo samostatné mesto. Do roku 1954 bolo známe ako "Czechowice". Má rozlohu 9,35 km² a žije tu 47 285 obyvateľov.
Bielany

Bielany sú mestský obvod vo Varšave v severnej časti mesta. Pôvodne to bola časť obvodu Żoliborz, samostatným obvodom sa stali v roku 1994. Východnú hranicu tvorí rieka Visla, na západe obvody Wola a Bemowo.
Rozloha obvodu je 32,3 km² a žije tu 136 485 obyvateľov.
(I Can’t Get No) Satisfaction

„(I Can't Get No) Satisfaction“ je rockový hit, ktorý Mick Jagger a Keith Richards napísali pôvodne ako singel pre štvrtý štúdiový album "Out of Our Heads" skupiny The Rolling Stones. Časopis "Rolling Stone" dal túto skladbu na druhé miesto svojho rebríčka "500 najväčších hitov všetkých čias", a hudobná televízna stanica VH1 ho dala na prvé miesto zoznamu "100. najväčších rokenrolových hitov". V roku 2006 túto skladbu dala národná kongresová knižnica Spojených štátov do svojho národného registra hudobných nahrávok.
Song vyšiel prvýkrát ako singel v USA v júni 1965 a bol neskôr v júli toho istého roku vydaný na americkej verzii albumu Rolling Stones s názvom "Out of Our Heads". Skladba „(I Can't Get No) Satisfaction“ bola prelomovým hitom, ktorý bol v USA prvým umiestneným na prvej pozícii v rebríčka Billboard Hot 100. 
V Európe sa vzhľadom na to, že sa v jej texte nachádzali na svoju dobu príliš silné sexuálne narážky, sa táto pieseň spočiatku hrávala iba na pirátskych rozhlasových staniciach. Ani na albume "Out of Our Heads" určenom pre tento trh sa táto skladba nenachádzala. V britskom kráľovstve singel „(I Can't Get No) Satisfaction“ vyšiel v auguste 1965. V rebríčkoch prerazil hneď na prvé miesto a bol zároveň v Spojenom kráľovstve štvrtým singlom skupiny The Rolling Stones, ktorý sa dostal na jeho vrchol.
Text piesne obsahuje odkazy na sexuálny styk a tému boja proti komercionalizácii, čím je spôsobené, že „je vnímaný ako útok na status quo“.
Keith Richards hovorí, že keď ho raz uprostred noci napadol gitarový riff k tejto skladbe, vstal nahral ho na magnetofón spolu so slovami „I can't get no satisfaction“ a zaľahol znovu do postele. Neskôr dodal, že výsledná nahrávka bola „dvojminútovým hraním motívu 'Satisfaction' a štyridsiatimi minútami nahrávky jeho chrápania.“ 
Neskôr v máji 1965 spolu s Jaggerom dokončili skladbu v izbe floridského hotela "Clearwater". 
Autorom väčšiny textu piesne je Mick Jagger. Bol inšpirovaný zúrivým rozvojom komercie, ktorý zažili počas pobytu v USA. 
Richards mal nepríjemny pocit, že riff sa príliš podobá na skladbu „Dancing in the Street“ od skupiny Martha and the Vandellas (skladbu, ktorej coveverziu nahral Jagger spolu s Davidom Bowiem v roku 1985 ako charitatívny single). 
Jagger neskôr dodáva: "„Spočiatku táto pieseň znela skôr ako folková skladba, Keith ju nemal bohvieako v láske, nechcel aby bol z nej vydaný singel, myslím, že Keith ju považoval za príliš jednoduchú. Nemyslím, že by si ju vtedy bol poriadne vypočul. Považoval ju iba za jeden z bláznivých gitarových riffov.“" Jagger ďalej taktiež poukazuje na to, že hlavný motív textu pripomína slová z piesne „30 Days“ od Chucka Berryho (V skutočnosti v Berryho texte je „I "don't" get no satisfaction from the judge“).
Práva na publikovanie tejto skladby mal dlho v rukách americký právnik Allen Klein (žil do roku 2009), s ktorým sa kapela nešťastne zaplietla, keď sa chcela vyhnúť veľkým daniam v Británii.
Guion Bluford

Guion Stewart Bluford ( * 22. november 1942, Philadelphia, Pensylvánia, USA) je inžinier, plukovník vo výslužbe a bývalý americký kozmonaut z letov s raketoplánmi. Bol prvým Afroameričanom vo vesmíre.
Život.
Mladosť a výcvik.
Po základnej a strednej škole pokračoval v štúdiách na Pensylvánskej štátnej univerzite (Pennsylvania State Univerzity), kde v roku 1964 získal titul leteckého inžiniera. Ďalej pokračoval v štúdiách a v roku 1978 obhájil doktorát na technologickom inštitúte vojenského letectva (Air Force Institute of Technology). Stal sa riaditeľom v aerodynamickom laboratóriu leteckej základne Wright-Patterson Air Force Base v Ohiu. Tu bol v roku 1978 vybraný pre lety s raketoplánmi. Oženil sa a má dve deti. Používal prezývku Guy.
Lety do vesmíru.
Koncom leta roku 1983 sa stal 125. kozmonautom Zeme, keď na palube raketoplánu Challenger odštartoval k misii STS-8 na obežnú dráhu našej planéty. Šesťdenného letu sa zúčastnila táto päťčlenná posádka: veliteľ Richard Truly, ďalej potom Daniel Brandenstein, Guion Bluford, Dale Gardner a William Thornton. Na naliehanie armády štart z Kennedyho vesmírneho strediska na myse Canaveral aj pristátie na základni Edwards boli v noci kvôli plánovaným vojenským cieľom misie. V noci tiež vypustili indickú telekomunikačnú družicu Instat 1B.
O dva roky neskôr letel na tom istom raketopláne na sedemdennú misiu STS-61-A. Osemčlennú posádku tvorili: Henry Hartsfield, Steven Nagel, James Buchli, Guion Bluford, Bonnie Dunbarová, Wubbo Ockels z Holandska, Ernst Messerschmid a Reinhard Furrer, obidvaja z Nemecka. Veľká posádka rozdelená na dve smeny uskutočnila desiatky vedeckých experimentov. Na palube mali laboratórium Spacelab D1 a počas letu vypustili družicu GLOMR. 
Až za ďalších šesť rokov vzlietol Guy po tretíkrát, tentokrát na raketopláne Discovery v misii STS-39. V posádke boli: Donald McMonagle, Gregory Harbaugh, Guion Bluford, Lloyd Hammond, Charles Veach, Richard Hieb. Veliteľom Discovery bol Michael Coats. Počas osemdenného letu vypustili viacero prevažne špionážnych družíc vrátane nemeckej SPAS.
Štvrtý a posledný let STS-53 absolvoval opäť na Discovery v roku 1992, teda vo svojich 50 rokoch. Posádka: David Walker, Robert Cabana, Guion Bluford, James Voss, Michael Clifford. Počas tohto sedemdenného letu na orbite Zeme vypustili špionážnu družicu DoD-1 a plnili množstvo pripravených úloh. 
Štart všetkých štyroch letov bol z Kennedyho vesmírneho strediska na myse Canaveral na Floride, pristátie v Kalifornii na základni Edwards. Počas svojich 4 letov strávil vo vesmíre 28 dní.
Po letoch.
Ešte počas svojej kariéry kozmonauta pokračoval v štúdiách na univerzite v Houstone (University of Houston, Clear Lake), zakončených v roku 1987. Toto vzdelanie potom uplatnil v súkromnej firme NYMA v meste Greenbelt, kde pracoval od augusta 1993.
Horváth (priezvisko)

Horváth je maďarské priezvisko s významom Chorvát (písané podľa starého pravopisu). V roku 2003 bolo najrozšírenejšie na Slovensku. Najčastejšie je v Bratislave, Rudňanoch (okres Spišská Nová Ves), Trnave, Nových Zámkoch, Dunajskej Strede, Bystranoch (okres Spišská Nová Ves), Komárne, Rimavskej Sobote a Spišskej Novej Vsi.
Známi nositelia.
Pozri v článku Horváth.
Fico (priezvisko)

Fico (ženský variant: Ficová) je priezvisko so zaznamenaným rozšírením na Slovensku, v Spojených štátoch a v Taliansku.
Na Slovensku sa v roku 1995 vyskytovalo v okresoch Topoľčany (28), Považská Bystrica (19), Poprad (7), Levice (7), Košice III (4), Bratislava IV (4) a Bratislava V (4).
V Spojených štátoch bolo podľa sčítania obyvateľstva z roku 1920 najviac rozšírené v štáte New York (712), Connecticut a New Jersey (36). Okrem toho bolo zaznamenané v štátoch Pensylvánia, Rhode Island, Illinois, Missouri, Oregon a Kalifornia (12). Podľa sčítania obyvateľstva z roku 1940 sa priezvisko Fico vyskytovalo v Spojených štátoch 292-krát.
Deflorácia

Deflorácia je porušenie, pretrhnutie panenskej blany (lat. "hymen"), pozbavenie panenstva.
Kibó

Kibó (po japonsky:"きぼう", v preklade "Nádej") je názov japonského modulu, ktorý je súčasťou Medzinárodnej vesmírnej stanice. Jednotlivé časti modulu štartovali k stanici v roku 2008.
Zloženie modulu.
Skladá sa zo štyroch častí:
Pressurized Modul.
"Pressurized Modul" (PM) (pretlakový modul) je základná časť. Má valcovitý tvar, je 11,2 m dlhý a má priemer 4,4 m. Obsahuje 10 štandardných modulov.
Exposed Facility.
"Exposed Facility" (EF) (vonkajšia plošina), na ktorej budú prebiehať experimenty v kozmickom priestore.
Experiment Logistics Module.
"Experiment Logistics Module" (ELM) (experimentálny logistický modul) obsahuje pretlakovú časť. Má slúžiť ako podporný modul ostatným častiam a ako skladisko.
Špecifikácia:
ELM dorazil do Kennedyho vesmírneho strediska 12. marca 2007. Do vesmíru modul odštartoval 11. marca 2008 na palube raketoplánu Endeavour v rámci misie STS-123. Kibō ELM bol 14. marca vyzdvihnutý z nákladového priestoru raketoplánu. a v čase 4:06 UT bol pripojený k hornému spojovaciemu uzlu modulu Harmony.
Po pripojení hlavnej časti japonského komplexu - pretlakového modulu PM ("Pressurized Modul") k stanici bude ELM presunutý na horný uzol PM.
Remote Manipulator System.
"Remote Manipulator System" (JEMRMS) (manipulačné zariadenie) je robotické rameno, ktoré má obsluhovať vonkajšiu plošinu a manipulovať s nákladmi.
Kapucínska krypta

Kapucínska krypta (iné názvy: Kapucínska hrobka, Cisárska krypta, Cisárska hrobka, po nemecky "Kapuzinergruft", "Kaisergruft") je oficiálne pohrebisko príslušníkov habsburského a habsbursko-lotrinského rodu vo Viedni.
Založenie krypty.
Nachádza sa pod kostolom kapucínov (Kapuzinekirche) a je určená pre pochovávanie príslušníkov rakúskeho panovníckeho rodu. Jej zakladateľkou je cisárovná Anna Tirolská, manželka rímskonemeckého cisára Mateja II. Habsburského, ktorá na tomto mieste založila pred svojou smrťou kapucínsky kláštor s kryptou. Po dobudovaní (v r. 1633) tu ako prvé boli uložené jej pozostatky a od tohto roku sa tu aj pochováva.
Miesto svojho posledného odpočinku tu našlo 142 členov rodu, z toho 12 cisárov a 18 cisárovien a kráľovien. Umelecky najkrajšie je stvárnená dvojitá rakva pre českú a uhorskú kráľovnú Máriu Teréziu a jej manžela cisára Františka Štefana I. Lotrinského, dielo rakúskeho sochára Balthasara Ferdinanda Molla (17171785).
Ostro s ňou kontrastuje prostá rakva ich syna Jozefa II. Posledným tu pochovaným cisárom bol František Jozef I.
16. júla 2011 tu bol pochovaný zatiaľ posledný príslušník rodu Otto von Habsburg, najstarší syn posledného rakúskeho cisára Karola I. a Zity.
Priestor hrobky, rozdelený na desať samostatných častí (krýpt), spolu so samotným kostolom patrí k turisticky najviac vyhľadávaným miestam Viedne.
S funkciou kapucínskej krypty súvisí i tzv. „hrobka sŕdc“ (Herzgruft), nachádzajúca sa vo viedenskom Augustiniánskom kostole (Josefplatz), kam boli v rokoch 16541878 pochovávané srdcia zomrelých Habsburgovcov.
Tropické pásmo

Tropické pásmo je typické pre oblasti, ktoré majú teplé a suché počasie po celý rok. V dôsledku nízkej miery oblačnosti je povrch intenzívne ožarovaný Slnkom. Vyskytujú sa tu oblasti s najvyššími teplotami na Zemi, nezriedka presahujúcimi 40 až 50 °C a naopak pomerne nízkymi nočnými teplotami počas zimných nocí, ktoré klesajú blízko 0 °C. Úhrn zrážok je celoročne menší ako 250 mm. Oblasti v zrážkovom tieni a západné časti kontinentov majú len okolo 100 mm zrážok, v týchto miestach často vznikajú púšte.
Patria tam tropické dažďové pralesy púšte a polopúšte a savany
Skladby storočia

Zoznam skladieb storočia je časťou vzdelávacieho projektu, ktorý vznikol v USA v spolupráci organizácii Recording Industry Association of America (RIAA- "Americká asociácia hudobného priemyslu"), National Endowment for the Arts (NEA- "Národná nadácia pre umenie") a Scholastic Corporation (SC- "Školské vydavateľstvo pre publikáciu vzdelávacích materiálov"). Zámerom tohto projektu bolo sprehľadniť pre študentov amerických škôl kultúrny odkaz hudobného vývoja populárnej hudby 20. storočia.
Na výber 365 skladieb, ktoré sa svojou jedinečnosťou zapísali do povedomia populárnej hudby 20. storočia boli v roku 2001 oslovení voliči, ktorí boli vybraní z významných predstaviteľov hudobného priemyslu, médií, učiteľov, študentov. Voličov vybrala 200 členná skupina ľudí, ktorých zpomedzi 1 300 vytypovaných respondentov vybrala asociácia RIAA.
Zoznam skladieb.
Zoznam skladieb v poradí, ktoré dosiahli. Pri každej piesni je meno interpreta, ktorý ju nahral.
Bray (Írsko)

Bray (ír. "Bré") je mesto vo východnej časti Írska, v grófstve Wicklow. Žije tu 31 901 obyvateľov , zároveň je najľudnatejším mestom grófstva, 9. najľudnatejším mestom štátu a je súčasťou dublinskej aglomerácie.
Je to prístavné mesto na pobreží Írskeho mora, leží juhovýchodne od centra Dublinu na rieke Dargle. Severná hranica mesta je zároveň hranicou s grófstvom Dublin. 
Bray sa nachádza na križovatke ciest N11, R117, R119, R761, R766, R767 a R768, západne od mesta začína diaľnica M11. Mesto ďalej leží na hlavnej železničnej trati Dublin - Wexford - Rosslare Harbour a je napojené na dublinskú rýchlodráhu DART. 
Bray je tiež známou turistickou destináciou s pobrežnou promenádou, ktorá je na juhu zakončená útesom Bray Head. Z historických pamiatok sú to najmä budova starého súdu, bývalá radnica, kostol sv. Pavla a starý prístav. 
V meste stoja filmové ateliéry Ardmore Studios, kde sa natáčali filmy ako Statočné srdce, Podaj si ruky s diablom, či Raňajky na Plute.
Partnerské mestá.
Bray má partnerské mestá
Pico Bolívar

Pico Bolívar je s nadmorskou výškou najvyšší vrch Venezuely. Nachádza sa na západe krajiny v štáte Mérida v pohorí Sierra Nevada. Tesne pod vrchol do výšky vedie Méridská lanovka, jedna z najvyššie položených kabínových lanoviek na svete. Hora je pomenovaná po venezuelskom národnom hrdinovi Simonovi Bolívarovi.
Výška hory.
Staršie zdroje uvádzajú nadmorskú výšku , podľa nových meraní z Diego Deiros, Carlos Rodriguez a Jose Hernandez roku 2002
 je však hora nižšia a meria .
Greystones

Greystones (ír. "Na Clocha Liatha") je mesto vo východnej časti Írska, v grófstve Wicklow. 
V roku 2016 tu žilo 18 140obyvateľov, je tretím najľudnatejším mestom v grófstve a súčasťou dublinskej aglomerácie.
Je to prístavné mesto na pobreží Írskeho mora, na východnom úpätí Wicklow Mountains. Leží juhovýchodne od centra Dublinu a južne od Bray. Nachádza sa na križovatke ciest R761 a R762, západne od mesta prechádza dôležitá cesta N11. Mestom tiež prechádza hlavná železničná trať Dublin (Connoly Station) - Wexford - Rosslare Harbour, na miestnej stanici končia súpravy dublinskej rýchlodráhy DART. S Dublinom je spojené mestskými linkami č. 84, 84X a 184.
Greystones je významnou turistickou destináciou s pobrežnou promenádou začínajúcou od Bray Head a plážami, najmä Blue Flag beach. Film Taffin s Pierceom Brosnanom bol natáčaný v meste.
Rakovina žalúdka

Rakovina žalúdka je zhubný nádor, ktorý často postihuje ľudí vo veku 40 až 60 rokov, hlavne mužov. Na začiatku choroby má pacient len necharakteristické, menšie ťažkosti v oblasti žalúdka (pocit tlaku a plnosti, miernu bolesť). Neskôr sa prejavuje mierna nechuť do jedenia, ba aj odpor k jedlu. Tieto ťažkosti sa opakujú bez určitej súvislosti s prijímaním potravy. Až neskoršie začína pacient vracať tmavú tekutinu či krv, bolesti sa zosilňujú a nastupuje celková slabosť a chudnutie. Preto je veľmi dôležité venovať pozornosť i menším ťažkostiam žalúdka, najmä ak sa opakujú. Keď človek po štyridsiatke zistí, že sa mu opakujú príznaky, ktoré pripomínajú „pokazenie žalúdka“, mal by sa podrobiť podrobnému vyšetreniu. Kontrola röntgenom je veľmi spoľahlivá a môže včas zistiť rakovinu žalúdka. Veľmi cenné je vyšetrenie žalúdka dutou rúrkou s optickým zariadením na prehliadnutie sliznice žalúdka (gastroskopia). Tieto vyšetrenie sa doplňujú laboratórnymi nálezmi (krvný obraz, dôkaz krvi v stolici a vyšetrenie žalúdkovej šťavy). Pri gastroskopii sa dá odobrať aj materiál na mikroskopické vyšetrenie sliznice. Príčiny vzniku rakoviny žalúdka nie sú známe. Všeobecne sa uznáva, že sa môžu vyvinúť u ľudí, ktorí trpia na dlhotrvajúci žalúdkový katar a majú v žalúdkovej šťave menej kyseliny.
Arklow

Arklow (ír. "An tInbhear Mór") je mesto v juhovýchodnej časti Írska, v grófstve Wicklow. Žije tu 11 721 obyvateľov a je 3. najľudnatejším mestom grófstva.
Je to prístavné mesto na pobreží Írskeho mora, v ústí rieky Avoca do mora, v juhovýchodnej časti grófstva Wicklow. Leží na križovatke ciest R747, R750 a R772, zo severu a západu mesto obchádza dôležitá cesta N11 a mestom prechádza hlavná železničná trať Dublin - Wexford - Rosslare Harbour.
Rieka Avoca rozdeľuje mesto na dve časti, hlavná časť mesta leží na juhu, kým na severe sa nachádza časť zvaná "Ferrybank". V meste žije líder hudobnej skupiny Moloko a taktiež sa spomína v názve Van Morrisonovej piesne "Streets of Arklow".
Československé komorné duo

Československé komorné duo je komorný hudobný súbor.
História a umelecká činnosť.
Československé komorné duo založili v roku 2004 český huslový virtuóz Pavel Burdych a slovenská klavírna virtuózka Zuzana Berešová.
Duo zameriava svoju interpretačnú činnosť na tvorbu slovenských a českých skladateľov 19. - 21. Storočia. V roku 2019 natočilo vo svetovej premiére na kompaktný disk Fantáziu a Burlesku, op. 7 Eugena Suchoňa, v autorskej verzii pre husle a klavír. V pozícii rezidenčného súboru diplomatických misií Česka a Slovenska, pri oslavách 100. výročia vzniku Česko-Slovenska a 25. výročia vzniku samostatného Česka a samostatného Slovenska v roku 2018, predstavilo svoje interpretačné majstrovstvo publiku nielen v metropolách na európskom kontinente (Atény, Bern, Budapešť , Bukurešť, Dublin, Kišiňov, Lisabon, Nikózia, Podgorica, Riga, Rím, Štokholm, Varšava, Vilnius), ale aj v Ázii (Taipei, Peking, Jakarta), Amerike (Havana, Brasilia) a Afrike (Káhira, Nairobi). V roku 2018 umelci naštudovali na objednávku festivalu Forfest Czech Republic program "Slovenské a české skladateľky v Československu" zo skladieb Vítězslavy Kaprálovej, Ivany Loudovej, Sylvie Bodorovej, Iris Szeghy a Viery Janárčekovej. V roku 2017 prezentovali tvorbu českých skladateľov Antonína Dvořáka, Bedřicha Smetanu a Leoša Janáčka na koncertnom turné v Číne (Beijing, Shanghai, Jiaxing, Hangzhou, Qingdao, Jinan, Dezhou, Shijiazhuang, Dalian, Foshan, Jiangmen, Pingxiang). V roku 2016 nahrali dva kompaktné disky, prvý s hudbou slovenského skladateľa Ladislava Kupkoviča a druhý s koncertnými valčíkmi významného rodáka z Bardejova Bélu Kélera. V roku 2014 sa pripojili k projektu Rok českej hudby, ktorý zakončili koncertom v Centre Bohuslava Martinů v Poličke. V roku 2013 boli Berešová s Burdychom prizvaní k realizácii hudobného projektu "Karol Elbert - neznámy známy." V roku 2012 sa venovali nedožitým 80. narodeninám Ilju Zeljenku. V rovnakom roku vyšlo v edícii Českého rozhlasu ich debutové CD so skladbami českých a slovenských autorov Antonína Dvořáka, Petra Machajdíka a Mikuláša Schneidra-Trnavského. V roku 2011 prezentovali v rámci jubilea Mikuláša Schneidra-Trnavského (130 rokov) jeho tvorbu na turné po Južnej Kórei s vrcholným koncertom v Soule. Na českých pódiách pripomínali poslucháčom 170 rokov od narodenia Antonína Dvořáka. V roku 2008 pripravili v spolupráci s Hudobným centrom v Bratislave k "Storočnici Eugena Suchoňa" 18 koncertov z jeho tvorby.
Kocúrkovo

Kocúrkovo môže byť:
Wicklow (mesto v Írsku)

Wicklow (ír. "Cill Mhantáin") je mesto vo východnej časti Írska, správne stredisko grófstva Wicklow.. 
V roku 2016 tu žilo 10 584 obyvateľov čím je to 4. najľudnatejšie mesto v grófstve.
Je to prístavné mesto na pobreží Írskeho mora, v mieste kde rieka Vartry ústi do morskej lagúny Broad Lough. Leží na križovatke ciest R750 a R751, západne od mesta prechádza dôležitá cesta N11 a cez Wicklow prechádza hlavná železničná trať Dublin - Wexford - Rosslare Harbour. Mesto je vzdialené na juh od Greystones a na SSV od Arklow.
Mesto je rozložené v oblúku pozdĺž zálivu Wicklow Harbour od územia The Murrough na severe k skalnatému mysu Wicklow Head na juhovýchode. Z historických pamiatok sú najvýznamnejšie bývalé františkánske opátstvo, budova radnice a mestskej väznice. Miestny prístav slúži prevažne na vývoz dreva.
Rathdrum

Rathdrum (ír. "Ráth Droma") je mesto vo východnej časti Írska, v grófstve Wicklow. 
V roku 2011 tu žilo 1 586 obyvateľov.
Mestečko leží v údolí rieky Avonmore (na jej pravom brehu), na východnom úpätí pohoria Wicklow Mountains, južne od mesta začína údolie Vale of Avoca. Nachádza sa na križovatke ciest R752 a R755, na juhozápad od Wicklow a na SSZ od Arklow. Rathdrum má tiež železničnú stanicu na hlavnej trati Dublin - Wexford - Rosslare Harbour.
Rathdrum je rodiskom Ch. S. Parnella, významnej osobnosti modernej histórie Írska. Múzeum Avondale House je venované jeho životu a nachádza sa južne od mesta v lesoparku Avondale Forest Park. Mesto je centrom turistického ruchu, východiskom do Wicklow Mountains, nachádza sa tu autokemping a niekoľko hostelov.
Rathnew

Rathnew (ír. "Ráth Naoi") je mesto vo východnej časti Írska, v grófstve Wicklow. 
V roku 2011 tu žilo 2 964 obyvateľov
Mestečko leží severozápadne od Wicklow, na križovatke ciest R750, R752, R761, západne od mesta prechádza cestný obchvat komunikácie č. N11. Cez mesto prechádza železničná trať Dublin - Wexford, ale železničná stanica je od roku 1964 mimo prevádzky.
Kapustové halušky

Kapustové halušky alebo strapačky s kapustou alebo strapačky sú tradičné slovenské jedlo. Základ tvoria uvarené halušky zo zemiakového cesta, ktoré sa miešajú s dusenou nakrájanou kyslou kapustou a malými kúskami praženej slaniny, tzv. oškvarkami. Zvykne sa pridávať aj strúhaný syr.
Strapačky majú svoju obľubu aj v Maďarsku, kde sa nazývajú "sztrapacska" a namiesto kyslej kapusty ich základ tvorí ovčia bryndza.
Blud (psychiatria)

Blud je nevyvrátiteľné a mylné presvedčenie, ktoré si pacient udržiava aj napriek tomu, že okolie sa s jeho predstavami nestotožňuje. Je voči nim nekritický a nevyžaduje pre ne dôkazy. Je to jedna zo závažných porúch myslenia. Zaraďuje sa medzi kvalitatívne poruchy myslenia, alebo tiež medzi poruchy obsahu myslenia.
Bludy ako klinické symptómy sú spravidla výsledkom psychopatologického procesu. Majú nepravdivý, často bizarný obsah, sú nezávislé od mienky okolia, súkromné, nevyvrátiteľné a majú silne motivačný charakter, na základe ktorého výrazne ovplyvňujú správanie pacienta. Obsah bludu závisí nie len na type a akútnosti poruchy, ale tiež na pacientovom vzdelaní, informovanosti, záujmoch, na jeho hodnotovom systéme, na aktuálnych témach, o ktorých sa vedie spoločenská diskusia, a pod.
Bludy sa vyskytujú ako príznaky duševnej poruchy alebo neurologického ochorenia. Nie sú však viazané na špecifické diagnózy – môžeme ich nájsť v klinickom obraze mnohých patologických stavov, a to telesných i duševných. Významnú úlohu však zohrávajú najmä pri diagnostikovaní psychotických ochorení ako paranoidná schizofrénia.
Typy bludov.
Bludy môžeme deliť podľa vzniku, stupňa generalizácie alebo obsahu.
Baltinglass

Baltinglass (ír. "Bealach Conglais") je mesto vo východnej časti Írska, v grófstve Wicklow.
V roku 2016 tu žilo 2 137 obyvateľov
Leží v juhozápadnej časti grófstva na hornom toku rieky Slaney a na západnom úpätí pohoria Wicklow Mountains. Nachádza sa na križovatke ciest N81 Tallaght - Tullow a R747 do Arklow. Mestečko je vzdialené severne od Tullow, cca juhozápadne od Dublinu a severozápadne od Arklow. Západne od mesta prechádza hranica grófstva Kildare, kým južne od neho hranica grófstva Carlow.
Baltinglass s okolím je významnou archeologickou a historickou lokalitou. Severozápadne od mesta stoja pozostatky hradiska z doby kamennej (Baltinglass Hills). Medzi kultúrne pamiatky v meste patria areál opátstva Baltinglass Abbey, kostol sv. Márie, budova Quinn’s Mart a tzv. River Slaney Special Area of conservation, t. j.. územie v centre mesta s mnohými budovami historickej a archeologickej hodnoty.
Cezročné obdobie

Cezročné obdobie alebo obdobie cez rok je obdobie liturgického roka rímskokatolíckej cirkvi, ktoré nepatrí ani k vianočnému, ani veľkonočnému cyklu. 
Pred liturgickou reformou po 2. vatikánskom koncile sa nedele liturgického obdobia rozdeľovali na nedele po Zjavení Pána a nedele po Svätom Duchu. Dnes sa nedele cezročného obdobia počítajú od druhej nedele po tridsiatu tretiu; prvou cezročnou nedeľou je sviatok Krstu Krista Pána a tridsiatou štvrtou je slávnosť Krista Kráľa. Cyklus nedieľ je prerušený začiatkom pôstu a opäť nadväzuje po slávnosti Najsvätejšej Trojice.
Obdobie cez rok je teda vymedzené nasledovne:
Blessington

Blessington (ír. "Baile Coimín"), historicky známe ako Ballycomeen je mesto vo východnej časti Írska, v grófstve Wicklow. 
V roku 2011 tu žilo 5 010 obyvateľov.
Mesto leží v pohorí Wicklow Mountains v povodí rieky Liffey, na brehu priehrady Pollaphuca Reservoir. Je lokalizované na križovatke ciest N11 Tallaght - Baltinglass a R410 do Naas, juhozápadne od Dublinu a juhovýchodne od Naas.
V rokoch 1888 - 1932 bol Blessington spojený s Terenure cez Tallaght parnou električkou. V decembri 1932 bola električka nahradená autobusovou linkou č. 65 z Dublinu, ktorá premáva dodnes. Mesto zažíva v súčasnosti dynamický rast a stáva sa satelitným mestom Dublinu.
Čop (mesto)

Čop (ukr., rus., rusín. "Чоп (Čop)", , , ) je mesto v západnej časti Ukrajiny, v Zakarpatskej oblasti. Leží na trojmedzí Ukrajiny, Slovenska a Maďarska na brehu rieky Tisa.
Dejiny.
V čase medzivojnového Česko-Slovenska bol Čop súčasťou Slovenska – spadal pod okres so sídlom v Kráľovskom Chlmci. V rokoch 19381945 bol súčasťou Maďarska na základe Prvej viedenskej arbitráže. Po oslobodení Červenou armádou sa stal na základe dohody medzi Česko-Slovenskom a Sovietskym zväzom v roku 1945 súčasťou ZSSR, pričom územie v okolí Čopu bolo postúpené Sovietskému Zväzu a obec Lekárovce dodatočne po petícii pripojená späť k Slovensku. Vtedy Slovensko stratilo 250 km2 územia v okresoch Kráľovský Chlmec a Veľké Kapušany: obce Ašvaň, Batva, Čop, Galoč, Komárovce, Malé Slemence, Palaď, Palov, Rátovce, Surty, Šalamúnová, Téglás.
Obyvateľstvo.
Čop má približne 9 000 obyvateľov, z ktorých asi 40 % tvoria, Ukrajinci a Rusíni, 40 % Maďari, zvyšok Rómovia, Rusi, Bielorusi, Slováci a Židia.
Význam.
Čop je známy predovšetkým vďaka tomu, že je prvou ukrajinskou (a predtým sovietskou) stanicou po príjazde zo Slovenska a Maďarska (nachádza sa tu aj cestný priechod do Maďarska). Spoločne s Čiernou nad Tisou a Záhony tak tvorí veľký a zložitý železničný uzol, keďže sa tu stretáva bežný európsky rozchod koľají s ruským. Zastavujú tu teda aj vlaky spájajúce Bratislavu, Košice, Viedeň a Budapešť a cez Čop, Mukačevo a Ľvov s Kyjevom a Moskvou; na vozňoch je potrebné vymeniť podvozky. Ďalšia, menej vyťažená trať vedie cez Užhorod a Sambir do Ľvova. Z Čopu do rumunského Satu Mare vedie obojrozchodná trať cez stanicu Berehovo a Vynohradiv, umožňujúca vedenie vlakov s európskym rozchodom zo Slovenska do Rumunska mimo územie Maďarska.
Carlow (mesto v Írsku)

Carlow (ír. "Ceatharlach") je mesto v stredovýchodnej časti Írska, v grófstve Carlow. V roku 2011 tu žilo 13 968 obyvateľov. a je správnym strediskom i najväčším mestom grófstva. V súčasnosti sa rozširuje aj za hranice grófstva, na územie grófstva Laois.
Mesto leží na sútoku riek Barrow a Burren na križovatke ciest N9, N80, R417, R430, R725 a R726, v severozápadnej časti grófstva a na hranici so susedným grófstvom Laois. Cez Carlow tiež prechádza železničná trať Kildare - Kilkenny.
K dôležitým pozoruhodnostiam mesta patria: zámok Carlow Castle, katedrála, budova súdu a radnica. východne od mesta sa nachádza významná archeologická lokalita, megalitické pohrebisko Brownshill Dolmen. Carlow je sídlom vysokej školy Institute of Technology. 
Najväčším podnikom v meste je firma Braun s divíziou Oral-B, v roku 2005 bola zatvorená fabrika na výrobu cukru Irish Sugar Company. Na rieke Barrow je prístav a lodenica pre športové plavidlá.
Tullow

Tullow (ír. "An Tulach") je mesto v stredovýchodnej časti Írska, v grófstve Carlow. V roku 2011 tu žilo 3 972 obyvateľov.
Mesto leží na východe grófstva na rieke Slaney, VJV od Carlow. Nachádza sa na križovatke ciest N81, R418 a R725. Východne od mesta prebieha hranica grófstva Wicklow.
Business-to-business

Business-to-business alebo business to business (skratka B2B alebo B to B; do slovenčiny prekladané aj ako (typu) podnik-podnik, na úrovni podnik-podnik, pre organizácie, medzipodnikový) sú obchodné vzťahy medzi dvoma alebo viacerými podnikmi pre ich potreby (pokiaľ žiaden z nich nie je konečným spotrebiteľom) na rozdiel od vzťahov podniku a konečných spotrebiteľov (business-to-consumer), podniku a jeho zamestnancov (business-to-employee), podniku a verejného sektora (business-to-government). Termín sa používa v marketingu, pri elektronickom obchodovaní, v informačných systémoch ERP a CRM.
Tieto vzťahy sú často založené na informačných technológiách, ktoré sú hlavnou príčinou ich vzniku a umožňujú ich vznik a trvanie. Väčšinou ide o vzťah medzi výrobcom a veľkoobchodom alebo medzi veľkoobchodom a predajňou.
Muine Bheag

Muine Bheag (tiež Muinebeag, angl. Bagenalstown) je mesto v stredovýchodnej časti Írska, v grófstve Carlow. V roku 2011 tu žilo 2 950 obyvateľov a po Carlow je druhým najväčším mestom v grófstve.
Nachádza sa na ľavom brehu rieky Barrow, južne od Carlow, VSV od Kilkenny a severne od mesta New Ross. Leží na križovatke ciest R705 a R724, západne od mesta vedie vnútroštátna cesta N9 a prechádza ním železničná trať Kildare - Kilkenny. Juhozápadne od mesta prechádza hranica grófstva Kilkenny.
V blízkosti mesta stoja ruiny dvoch hradov: "Ballyloughan" a "Ballymoon".
Belgorod

Belgorod (rusky Бе́лгород) je mesto v Rusku, v jeho európskej časti. Je centrom Belgorodskej oblasti. Žije tu 345 000 obyvateľov.
História.
Prvá zmienka o meste Belgorod (Biele mesto) je z roku 1237; v tejto dobe ho vypálili Mongoli. Znovuzaložené bolo až v 16. storočí Borisom Godunovom. Nové mesto plnilo funkciu pevnosti proti nájazdom krymských Tatárov. Po posunutí ruskej hranice na juh stratilo význam. Do roku 1917 tu ale stále sídlila vojenská posádka.
Počas druhej svetovej vojny, práve v Belgorodskej oblasti došlo k najväčšej tankovej bitke na svete, ktorá bola súčasťou bitky o Kursk. Njintenzívnejšie boje sa odohrali v okolí dediny Prochorovka, keď sa sovietske tankové sily pokúšali zastaviť nápor nemeckých obrnených divízií Waffen-SS postupujúcich z juhu na mesto Kursk. Po vojne bol na pamiatku bojov vystavaný pamätník.
V povojnovom období vznikli v meste univerzity a vysoké školy.
Okolie mesta bolo počas rusko-ukrajinského konfliktu nástupnou oblasťou ruských síl pri útokoch na Ukrajinu.
Nadlak

Nadlak (, ) je mesto v západnom Rumunsku, v župe Arad, na hraniciach s Maďarskom. 
Mesto má 8 154 obyvateľov, z toho približne polovica sú etnickí Slováci (Nadlak je zároveň centrom slovenskej komunity v Rumunsku).
Nadlak sa prvýkrát spomína v roku 1313, slovenská kolonizácia začala približne pred 200 rokmi, keď začali prichádzať prví osadníci zo Slovenského Komlóša (ako aj roľníci z Dolnej zeme, Gemera, Liptova a Oravy).
V súčasnosti je to najvýznamnejší hraničný prechod zo západneho Rumunska do Maďarska.
HAARP (album)

HAARP je koncertný album a video anglickej rockovej skupiny Muse, ktorý bol vydaný dňa 17. marec 2008 v Spojenom kráľovstve a dňa 1. apríla 2008 v USA. CD dokumentuje vystúpenie skupiny v londýnskom Wembley Stadium zo dňa 16. júna 2007, kým DVD obsahuje 20 skladieb z vystúpenia zo 17. júna. Celkový počet divákov z 16. a 17. júna 2007 bol 180 000 (150 000 sediacich a 30 000 stojacich). V roku 2010 bol nazvaný 40. najlepším koncertným albumom všetkých čias časopisom "NME".
Zoznam skladieb.
Autrom všetkých skladieb je Matthew Bellamy, okrem uvedených výnimiek.
Zostav a personál.
Muse
Ďalší hudobníci
Technická/ editorská spolupráca
Bemowo

Bemowo je mestský obvod vo Varšave v západnej časti mesta. Jeho územie zahŕňa takzvaný východný pás bývalého obvodu Wola, ktorý bol k Varšave pripojený v roku 1951. Názov pochádza z priezviska generála Józefa Bema.
Kvantitatívna teória peňazí a cien

Kvantitatívna teória peňazí a cien alebo kvantitatívna teória peňazí alebo kvantitatívna peňažná teória je makroekonomická teória, podľa ktorej sú ceny v ekonomike kladne závislé od množstva peňazí v ekonomike.
Najznámejším jednoduchým vyjadrením jednej z foriem tejto teórie je tzv. rovnica výmeny, ktorá predpokladá vzťah priamej úmernosti medzi cenami a množstvom peňazí:
formula_1
pričom
Podľa tejto teórie teda rast množstva peňazí vyvolá rast cien, pretože to isté množstvo tovaru sa vymieňa za väčšie množstvo peňazí. A naopak, zníženie množstva peňazí v obehu spôsobuje zníženie cien. Tento vzťah možno vyjadriť pomocou rovnice výmeny:
Teória predpokladá, že peniaze nemajú vnútornú hodnotu (hodnotu zo svojej vlastnej podstaty), ale len hodnotu, ktorá závisí od vzťahu obiehajúceho ich množstva k celkovému množstvu tovarov na trhu.
Chaser (počítačová hra)

Chaser je akčná počítačová hra žánru FPS vyvinutá slovenským vývojárskym štúdiom Cauldron. Titul používa vlastný herný engine CloakNT.
Vydania.
Titul bol vydaný len pre platformu Microsoft Windows v roku 2003 spoločnosťou JoWooD Productions.
Pálffyho palác (Panská)

Pálffyho palác je palác v Bratislave na Panskej ulici. 
Od roku 1715 bol majetkom rodiny Pálfiovcov, dedičných bratislavských županov. Bol niekoľkokrát prestavaný, naposledy v polovici 19. storočia pre Jána Františka Pálfiho (* 1829 - † 1908), bratislavského župana v neskoroklasicistickom štýle. Počas rekonštrukčných prác v rokoch 1981-1987 odhalil pamiatkový výskum okrem významných archeologických nálezov aj základy románskeho murovaného domu zo začiatku 13. storočia a unikátny gotický palác z asi polovice 14. storočia, ktorého fragmenty sú viditeľné aj v súčasnosti. 
Po náročnej pamiatkovej obnove dostala palác do užívania v roku 1988 Galéria mesta Bratislavy, zároven slúži ako jej sídlo.
Balašov palác

Balašov palác (staršie "Balassov palác") je palác v Bratislave na Panskej č. 15.
Pochádza z roku 1754 až 1762 s erbom zakladateľa Pavla Balašu. Je postavený v neskorobarokovom štýle, má alegorické postavy ľudských cností na portáli a na atike - Rozvahy, Miernosti, Spravodlivosti a Statočnosti.
Kutscherfeldov palác

Kutscherfeldov palác je najmenší rokokový palác v Bratislave na rohu Sedlárskej ulice 7 a Hlavného námestia 7 postavený v roku 1762 na mieste troch starších domov. Palác dal postaviť Leopold von Kutscherfeld, správca cisárskych majetkov v Mosonmagyaróvári. Neskôr ho predal grófovi Imrichovi Eszterházymu. V objekte dnes sídli veľvyslanectvo Francúzska a Francúzsky inštitút.
V tomto dome podľa pamätnej tabule z roku 1959 žil a pracoval slávny ruský skladateľ a klavirista Anton Grigorievič Rubinštejn (1829 – 1894).
Je to trojpodlažná budova štvorkrídlovej dispozície okolo stredného dvora. Nad portálom paláca nie je umiestnený erb ani jedného z majiteľov paláca. 
Palác vznikol v roku 1762 na mieste dvoch stredovekých parciel (podľa niektorých zdrojov 3 domov) s použitím muriva z predchádzajúcich stavieb. Domy boli okolo roku 1600 spojené a časti suterénu boli zaklenuté na stredný stĺp. Po prestavaní domu na palác bol ten vyzdobený architektonickými a výtvarnými detailmi, reprezentačným schodiskom s dekoratívnymi mrežami. Autorom projektu bol pravdepodobne Jakub Fellner z Fellenthalu, ktorému sa pripisuje aj autorstvo architektonického návrhu kaštieľa v Častkovciach.
Starý meštiansky dom mal na konci 17. storočia a v prvej polovici 18. storočia niekoľko majiteľov, ktorí si svoje podiely v dome navzájom predávali. V roku 1679 predal Ján Wulpinusz a jeho manželka Rosina (rod. Radingerová) svoj podiel domu Jozefovi Segnerovi a jeho manželke Anne (rod. Ernyeyovej) za 2 000 forintov. V roku 1700 bol Jozef Segner už majiteľom väčšej časti domu. Ďalší významný medzník v dejinách tohto objektu predstavuje 17. september 1711, kedy lekárnik Ján Juraj Peltz odkúpil za 900 forintov Gottmanovu čiastku domu. Peltz pokračoval v aktivite – v roku 1716 mu svoju časť domu predala Zuzana Puschová za 1 000 forintov a 23. marca 1719 mestský sudca Jozef Segner za 4 000 forintov. Napokon sa v roku 1722 celý dom stal vlastníctvom Jána Juraja Peltza, ktorý ho v roku 1746 predal lekárnikovi Jánovi Tomášovi Stellingovi za 10 000 zlatých. Od Stellinga dom odkúpil mešťanosta Kutscherfeld – Podevin, ktorý dom prestaval na rokokový palác. Vo vlastníctve rodiny Kutscherfeld – Podevin bol palác až do konca 18. storočia. V roku 1813 ho odkúpil gróf Imrich Esterházy a rodina Esterházy vlastnila palác až do konca 19. storočia.
Leopold von Kutscherfeld bol vplyvný správca magyaróvárskych majetkov. šľatchtickýktitul a erbovú listinu mu udelila 1. februára 1763 Mária Terézia. Roku 1760 bol Leopold von Kutscherfeld členom Uhorskej komory a riaditeľom pokladnice v Mosonmagyaróvári.
Jesenákov palác (Hlavné námestie)

Jesenákov palác je trojkrídlový barokový palác v Bratislave, postavený pre baróna Jána Jesenáka na základoch staršieho stredovekého domu. Na nároží je kamenná kartuša s erbom pôvodného majiteľa. Dom mal smerom do námestia oporné piliere, ktoré odstránili koncom 19. storočia. V pilieroch našli druhotne použité románske hlavice.
Dnes sa v budove na strane Hlavného námestia nachádza veľvyslanectvo Gréckej republiky, na strane Sedlárskej ulice známa cukráreň Mayer.
Viktor Blaho

Viktor Blaho (* 27. júl 1920 – † 25. apríl 2007, Bratislava) bol slovenský herec.
Free Lossless Audio Codec

Free Lossless Audio Codec (skratka FLAC) je slobodný súborový formát určený na bezstratovú kompresiu audio dát a zároveň kodek tohto formátu. Keďže je to bezstratový kompresný formát, na rozdiel od stratových formátov ako MP3, AAC alebo Vorbis nedochádza pri kompresii k žiadnej strate informácii a kvality. Veľkosť súboru skomprimovaného týmto kodekom je asi 50–60% veľkosti pôvodného súboru.
AmatFest

AmatFest bol nesúťažný festival zameraný na prezentáciu výhradne neprofesionálnych audiovizuálnych diel (hrané, experimentálne a animované filmy a videoklipy) od tvorcov z celého Slovenska a zahraničia formou videoprojekcie.
História festivalu.
Pri premiére festivalu v roku 2004 bolo premietnutých celkovo 26 filmov slovenskej a českej produkcie. V druhom ročníku (2006) bolo uvedených 22 filmov, ale až zo 4 krajín, a to zo Slovenska, Česka, Spojeného kráľovstva a Austrálie. Tretí ročník AmatFest-u predstavil slovenské, české, anglické, poľské a chorvátske filmy. Medzi filmovými blokmi vystúpili kapely ANYTIME z Dolného Kubína a CONTACT MO z Manchestru (UK). V rámci štvrtého ročníka boli uvedené slovenské, české, anglické, chorvátske, nemecké a estónske filmy a vystúpila kapela Spod Budína spolu s Robom Hulejom. Piaty, posledný ročník, sa konal v roku 2012.
Charakteristika a ciele festivalu.
Cieľovou skupinou projektu boli nielen fanúšikovia filmu, ale všetci milovníci alternatívnych foriem kultúrnych aktivít. Organizátori tiež dávali priestor amatérskych hudobníkom, ktorí sa prezentovali počas prestávok medzi filmovými blokmi, čím sa ešte viac rozširoval nekomerčný kultúrny rozmer akcie.
Účelom medzinárodnej prehliadky amatérskych filmov AmatFest bolo poukázať na skutočnosť, že vďaka bežne prístupným moderným technológiám sa v dnešnej dobe dajú amatérskymi tvorcami vytvoriť vysokokvalitné audiovizuálne diela. Jedným z hlavných cieľov festivalu bolo vznik takýchto diel podporiť a spopularizovať.
Don Ameche

Don Ameche (* 31. máj 1908, Kenosha, Wisconsin, USA – † 6. december, 1993, Scottsdale, Arizona) bol americký herec.